PM Narendra Modi Maldives Visit: BJP Govt PM modi receive Maldives Highest Honour Nishan Izzuddin in Maldives attack on pakistan in People Majlis पीएम नरेंद्र मोदी को मिला मालदीव का सर्वोच्च नागरिक सम्मान, संसद में पाकिस्तान पर साधा निशाना
PM Narendra Modi Maldives Visit: प्रधानमंत्री नरेंद्र मोदी को मालदीव के सर्वोच्च नागरिक सम्मान ''निशान इज्जुद्दीन'' से सम्मानित किया गया है. पीएम मोदी ने कहा कि मालदीव के सर्वोच्च सम्मान से सम्मानित करके सिर्फ पीएम मोदी को ही नहीं बल्कि पूरे भारत को एक नया गौरव दिया है.
पीएम नरेंद्र मोदी को मिला मालदीव का सर्वोच्च नागरिक सम्मान, संसद में पाकिस्तान पर साधा निशाना
माले. लोकसभा चुनाव में मिली जीत के बाद अपने दूसरे कार्यकाल के पहले विदेश दौरे पर मालदीव पहुंचे पीएम नरेंद्र मोदी को देश के सर्वोच्च नागरिक सम्मान ”निशान इज्जुद्दीन” से सम्मानित किया गया है. राष्ट्रपति अबू सलेह ने पीएम मोदी को विशेष तरह की एक माला पहनाकर ”निशान इज्जुद्दीन” सम्मान से सम्मानित किया. जिसके बाद पीएम मोदी ने कहा कि उन्हें मालदीव के सर्वोच्च सम्मान से सम्मानित करके, उन्हें ही नहीं अपितु पूरे भारतवर्ष को एक नया गौरव दिया है. पीएम मोदी ने आगे कहा कि भारत और मालदीव के बीच विकास साझेदारी को और मजबूत करने के लिए हमने मालदीव के आम नागरिकों को लाभ पहुंचाने वाली परियोजनाओं पर ध्यान केंद्रित किया है.
वहीं मालदीव की राजधानी माले में मजलिस ( संसद) में पीएम नरेंद्र मोदी ने सदन के सभी लोगों का संबोधन किया. पीएम मोदी ने कहा कि मालदीव यानी हज़ार से अधिक द्वीपों की माला, मालदीव हिन्द महासागर का ही नहीं बल्कि पूरी दुनिया का एक नायब नगीना है. इसकी असीम सुन्दरता और प्राकृतिक सम्पदा हजारों साल से आकर्षण का केंद्र रही है. आज मालदीव की इस मजलिस में, आप सबके बीच उपस्थित होकर मुझे बहुत हर्ष हो रहा है.
पीएम मोदी ने आगे कहा कि मजलिस ने मुझे निमंत्रण देने का निर्णय, सम्माननीय नशीद जी के स्पीकर बनने के बाद अपनी पहली ही बैठक में लिया. उनके इस जेस्चर ने हर भारतीय के दिल को छू लिया है और उनका सम्मान और गौरव बढ़ाया है. पीएम मोदी ने आगे कहा कि मालदीव में लोकतंत्र की मजबूती के लिए भारत और हर भारतीय आपके साथ था, है और रहेगा.
वहीं पाकिस्तान पर निशाना साधते हुए पीएम मोदी ने कहा कि आतंकवाद हमारे समय की बड़ी चुनौती है. आतंकवादियों के न तो अपने बैंक होते हैं और ना ही हथियारों की फेक्टरी, फिर भी उन्हें धन और हथियारों की कभी कमी नहीं होती. आतंकवाद कीस्टेट स्पॉन्सरशिप सबसे बड़ा खतरा बना हुआ है.